נגב NG7

נגב NG7 הוא מקלע קל רב-תכליתי תוצרת ישראל בקליבר 7.62x51 מ"מ נאט"ו מוזן שרשיר ובעל דורגל, המבוסס על מקלע הנגב 5.56x45 מ"מ נאט"ו של התעשייה הצבאית. הנגב NG7 תוכנן ומיוצר על ידי תעשיות נשק לישראל (IWI) ונמצא בשימוש צה"ל (בעיקר בחיל הרגלים, חיל ההנדסה הקרבית ויחידות מיוחדות), בו הוא נקרא בקיצור "נגב 7". בנוסף הנגב NG7 מיוצא לחו"ל, ונמכר לצבא הודו וצבא קניה.

הנגב NG7 משלב בין העוצמה של כדורי ה-7.62 מ"מ לבין המשקל הקל והגודל הקומפקטי של ה"נגב". תכונות אלה, בנוסף לאפשרות של ירי חצי-אוטומטי, הופכים אותו למתאים במיוחד לנשיאה על ידי לוחמי חיל רגלים, הנדסה קרבית ויחידות מיוחדות וללחימה בשטח בנוי. עם זאת, ניתן להשתמש בנגב NG7 גם למטרות נוספות ולהתקינו על גבי רכב קרבי משוריין.

לפני שהוכנס הנגב לשירות, המקלעים הקלים המקובלים בצה"ל היו המאג והמינימי. יתרונותיו של מקלע הנגב על מקלעים אלו הם משקלו הקל יחסית, גודלו הקומפקטי ועמידותו לתנאי מדבר קשים. גודלו הקטן יחסית - בייחוד בגרסאות "נגב NG7 קומנדו" (Negev NG7 SF), "נגב 7 ULMG" ו"נגב UX" - מאפשר הסתערות עם המקלע ושימוש בו במבצעים מיוחדים, מבלי לאבד כוח אש ויכולת חדירת שריון. בנוסף, הנגב יכול לירות מלבד בצרורות, גם כדורים בודדים (ירי חצי-אוטומטי), תכונה חשובה במיוחד בלוחמה בשטח בנוי הדורש ירי סלקטיבי, ולשמש כנשק אישי עבור הלוחם.

 היסטוריה 
ממוזער|250px|לוחם צה"ל יורה במקלע נגב NG7 במלחמת חרבות ברזל.
ממוזער|250px|לוחם צה"ל יורה בנגב NG7 במלחמת חרבות ברזל.
בשנות ה-90 של המאה ה-20 פיתחה התעשייה הצבאית את מקלע נגב עבור צה"ל. הנגב היה מקלע קל בקליבר 5.56 מ"מ נאט"ו. בשנות ה-2000 הופרט מפעל הנשק הקל של תע"ש ונמכר לתעשיות נשק לישראל (IWI) שהמשיכה את פיתוח וייצור הנגב.

ב-2012 פיתחה חברת "תעשיות נשק לישראל" מקלע נגב בקליבר 7.62x51 מ"מ נאט"ו המבוסס על הנגב. מקלע זה נקרא NG7. למקלע זה תכונה ייחודית: ירי סלקטיבי חצי-אוטומטי, שכמעט איננו קיים במקלעים בקליבר שלו, כמו גם מנגנוני בטיחות לירי לא מבוקר.

הנגב NG7 נרכש על ידי צה"ל והיחידות המובחרות היו הראשונות להצטייד בו. הנגב NG7 רשם טבילת אש מבצעית במבצע צוק איתן וזכה לביקורות טובות מהלוחמים ולשבחים על תפקוד רציף ללא תקלות ומעצורים ועל אמינות בתנאים קשים.

בהמשך נקלט הנגב NG7 בחטיבות הסדירות של חיל הרגלים ומחליף את המאג בתפקיד מקלע חי"ר (כלומר: מקלע הנישא בידי לוחם ולא על גבי כלי רכב או רק"ם).

ב-2023 פיתחה IWI שתי נגזרות אולטרא-קומפקטיות וקלות משקל (Ultra-Light Machine Gun) למקלע הנגב: Negev 7 ULMG ו-Negev 7 ULMG SF. שני הדגמים הם בקליבר 7.62 מ"מ, הדגם הרגיל שוקל 6.6 ק"ג ובעל קנה באורך 420 מ"מ, ואילו דגם ה-SF שוקל 6.4 ק"ג ובעל קנה באורך 330 מ"מ. הפיתוחים באו בעקבות משוב מלקוחות שרצו גרסה קלה וקומפקטית יותר של הנגב NG7. במהלך מלחמת חרבות ברזל פיתחה IWI בשיתוף פעולה עם צה"ל גרסה משופרת לנגב 7 ULMG בשם נגב UX. דגם זה שוקל 6.8 ק"ג וזכה להצלחה רבה:

הנגב NG7 היה בשימוש ניסיוני במבצע צוק איתן ונכנס לשירות מבצעי מלא במלחמת חרבות ברזל. ב-16 ביולי 2025 הזמין משרד הביטחון מספר רב של מקלעי נגב 7 ונגב UX בשווי 67 מיליון דולר.

 פרטים טכניים ומאפיינים 
 נגב NG7 
 הנגב NG7 הוא מקלע אוטומטי שפועל על בסיס גזים שנוצרים במהלך הירי. הוא יורה בשיטת המכנס הפתוח (open bolt), כלומר הנקירה מחוברת לפעולה לפנים של הירי, ומגיעה בסוף. אין הפרדה בין הפעולה לפנים ולנקירה.
 הקליבר שלו הוא 7.62x51 מ"מ נאט"ו () בדומה לזה של המאג.
 הנגב מוזן על ידי תוף-תקיפה של 100 או 125 כדור, ארגז-פעולה של מאות כדורים או שרשרת כדורים.
 משקל קל. משקלו הוא רק 7.95 ק"ג, בהשוואה למאג ששוקל כ-11 ק"ג. משקלו הקל מקל על השימוש בו בידי לוחם חיל רגלים.
 כלי קומפקטי. אורכו המלא הוא כ-1,100 מ"מ (כ-43 אינץ') אך כאשר הקת מקופלת אורכו הוא 1,030 מ"מ בלבד (כמטר אחד).
 גרסת ה"נגב NG7 קומנדו (SF)" קומפקטית במיוחד: משקלו הוא פחות מ-7.8 ק"ג ואורכו הוא כ-1012 מ"מ עם קת פתוחה ו-942 מ"מ עם קת סגורה.
 אורך הקנה הוא 508 מ"מ (20 אינץ') בגרסה הרגילה ו-420 מ"מ בגרסת הקומנדו (16.5 אינץ').
 קצב האש התאורטי ניתן לברירה (על ידי וסת הגזים): 600–750 כדורים לדקה.
 מהירות הלוע שלו היא 860 מטר לשנייה.
 מצב פעולה חצי-אוטומטי ("בודדת") לירי מבוקר מדויק ומהיר ללוחמה בשטח בנוי.
 למרות משקלו הקל הנגב NG7 הוא כלי יציב יחסית, גם בירי חצי-אוטומטי, גם בירי צרורות וגם בירי אוטומטי מלא.
 ארבעה מנגנוני בטיחות להפחתת מצבי אש בלתי מבוקרת.
 הנגב NG7 נחשב למקלע מדויק למדיי.
 הנגב NG7 מדוגם במסילות פיקטיני המאפשרים התקנה מהירה של מגוון כוונות: כוונות ריפלקס, כוונות טלסקופיות ועזרים טקטיים אחרים (כגון ציין לייזר).
 הקת ששימשה את הדגם הרגיל של הנגב הוחלפה בקת טלסקופית עם מנגנון מתכוונן בדומה לקת של ה-M4 קרבין, ונוספה לקת משענת מתכווננת ללחי להקלה על היורה.
 הנגב NG7 מצויד באופן סטנדרטי בכוונות ברזל לטווחים של 300–1,000 מטר, ויש לו גם כוונות ברזל לילה על בסיס טריטיום.
 הנגב NG7 קל לפירוק והרכבה בתנאי שדה לצורכי תחזוקה.
 מערכת IWI ELOG האוספת ומאחסנת במחשב נתונים על השימוש בנשק ומאפשרת תחזוקה וטיפול יעיל יותר בנשק.

 נגב 7 ULMG 

זוהי נגזרת קומפקטית במיוחד וקלת משקל של ה-NG7. פירוש השם ULMG הוא Ultra-Light Machine Gun. גם לדגם זה יש גרסת קומנדו (SF) שהיא עוד יותר קומפקטית וכוללת קנה קצר במיוחד.

 הקליבר שלו הוא 7.62x51 מ"מ נאט"ו
 קצב אש: 600~800 כדורים לדקה.
 אורך קנה:  בגרסה הרגילה,  בגרסת הקומנדו (SF).
 חירוק קנה: 4 מסילות במעלה סלילים 1:12"
 אורך כולל ULMG: 1,000 מ"מ (קת פתוחה) ו-920 מ"מ (קת סגורה).
 אורך כולל ULMG SF: 910 מ"מ (קת פתוחה) ו-830 מ"מ (קת סגורה).
 משקל (ריק): 6.6 ק"ג בגרסה הרגילה, 6.4 ק"ג בגרסת הקומנדו (SF)

 נגב UX 

נגב UX, המכונה גם נגב אולטרא, הוא גרסה משופרת של הנגב 7 ULMG שפותחה בשיתוף פעולה עם צה"ל על בסיס הניסיון במלחמת חרבות ברזל. נגב UX הוא מקלע רב-תכליתי בקליבר 7.62x51 מ"מ נאט"ו בעל נצרה בוררת שיכול לירות בבודדות בירי חצי-אוטומטי או בצרורות ובירי אוטומטי מלא. הנגב UX שוקל רק 6.8 ק"ג וכולל גם מסילות פיקטיני (בהן אחת מוקשחת על החלק העליון של המתפסים ומסילות פריקות בשאר החלקים). הנגב UX הוא מקלע קומפקטי ומתאים במיוחד ללחימה בשטח בנוי ופעולות קומנדו.

משתמשים
 : 
  צה"ל (בשירות חיל הרגלים, חיל ההנדסה הקרבית ויחידות מובחרות בצה"ל)
   (בדגמי ה"קומנדו" וה-UX)
 : במרץ 2020 הוזמנו 16,479 מקלעי נגב NG7 ב-118 מיליון דולר אמריקאי לשימוש כוחות היבשה ההודים כמקלע הסטנדרטי, וב-2022 החלה קליטתם.
 : יחידת הקומנדו של חיל האוויר האיטלקי.
 : המשטרה הלאומית של הפיליפינים.
 : הזמינה ב-2023 כאלף מקלעי נגב NG7 עבור צבא אסטוניה וליגת ההגנה האסטונית.

 ראו גם 
 מקלע
 נגב (מקלע)
 מאג
 מקלע MG5
 XM250

 קישורים חיצוניים 

 עלון היצרן נגב NG7
 מקלע נגב באתר IWI
 נגב (דף כללי)
 נגב SF (ידוע בצה"ל כ"נגב קומנדו")
 נגב NG7 בקליבר 7.62x51 מ"מ נאט"ו
 נגב NG7 SF קומנדו
 נגב 7 ULMG
 נגב 7 ULMG SF
 סרט תדמית של החברה, על מבחני ירי לנשק, באתר יוטיוב
 כתבה על הנגב NG7 באתר Safe Defense Journal, פברואר 2014
 דף מידע על הנגב NG7 באתר "רובי העולם"
 נגב NG7 - מקלע נגב חדש בקוטר 7.62 מ"מ, פורום צבא וביטחון בפרש
 , אתר nrg ו-IsraelDefense, מרץ 2015






  נגב 7 UX באינסטגרם של IWI

הערות שוליים

נגב, מקלע
נגב
קטגוריה:תעשיות נשק לישראל
קטגוריה:חיל הרגלים הישראלי: אמצעי לחימה